Vievio šv. Onos bažnyčia

Vievio šv. Onos bažnyčia – bažnyčia, tituluojama šv. Onos vardu, stovinti Vievyje, šiauriniame Vievio ežero krante.

 Istorija 
miniatiūra|250px|left|Galinė dalis

Pirmoji bažnyčia pastatyta iki 1550 m. XVII a. Bogdanas Oginskis katalikų bažnyčią perdavė stačiatikiams (1619 m. Vievyje buvo 2 stačiatikių cerkvės). Manoma, kad abi cerkvės ir vienuolynas Vievyje panaikinti po 1625 m., mirus B. Oginskiui, mat jo vaikai buvo perėję į katalikybę. 1688 m. pastatyta nauja bažnyčia, 1794 m. ji sudegė. 1796 m. pastatyta medinė bažnyčia, 1812 m. vėl sudegė.

1816–1821 m. Gabrielius Oginskis pastatė naują katalikų bažnyčią. Jai susenus, pastatyta 1859 m. Šią 1907 m. uždegė žaibas. Tais pačiais metais parengtas mūrinės bažnyčios projektas. 1908–1914 m. bažnyčia išmūryta iki langų. Po karo statyba tęsta 1925–1931 m. (iš naujo projektavo inžinierius Vaclovas Michnevičius), ja rūpinosi klebonas Juozapas Mincevičius su parapijiečiais.

1907–1931 m. pamaldos būdavo kapų koplyčioje (lenkų kalba). Tik nuo 1923 m. kas antrą sekmadienį pamaldos laikytos lietuvių kalba. 1944 m. sudegė klebonija. Valdžios reikalavimu 1959–1979 m. Vievyje buvo įsikūrusi Kaišiadorių vyskupijos kurija.

1980 m. bažnyčia apiplėšta.

 Architektūra 

Bažnyčia neobarokinė, turi klasicizmo elementų, balsvų plytų, lotyniško kryžiaus plano, bazilikinė, su 2 aukštais fasado bokštais. Vidus 3 navų, dengtas kryžminiais skliautais. Šventorių juosia mūrinė tvora su meniškais metaliniais vartais (archit. M. Vaidakavičius). Šventoriuje palaidoti kunigas J. Mincevičius ir vikaravę P. Budrauskas, Č. Kavaliauskas (teologas, Biblijos vertėjas), kunigas altarista R. Šalčiūnas.Vievio šv. Onos bažnyčia visit-elektrenai.lt

 Šaltiniai 



 Nuorodos 


 Vyskupijos informacija
 Vievio parapijos bendruomenė Facebook.com
 Elektrėnų dekanatas. Parapijos ir kunigai  Kaisiadorys.lcn.lt
 Vievio šv. Onos bažnyčia Panoramas.lt

Kategorija:Elektrėnų savivaldybės bažnyčios
Kategorija:Vievis
Kategorija:Neobarokas Lietuvoje